Bezirk (Schweiz)
En Bezirk i de Schwiiz, isch meischtens e Zwüschestuufe zwüsched de politische Gmeinde und em Kanton.
Im Gegesatz zu zentralistisch organisierte Schtaate isch i dr föderalistisch uufbaute Schwiiz dr Teilschtaat völlig frei in siinere interne Organisation. So gits au e Viilfalt a Organisationsschtrukture und Bezeichnige für d Ebeni zwüsched Kanton und Gmeind.

Amt, Amtsbezirk, District und Distretto 
Di meischte Kantön sind in Bezirk underteilt. Si werded au Amt, Amtsbezirk, Verwautigsregion, Verwautigskreis, Wahlchrais oder Chrais, bzw. District (Romandie) oder Distretto (Kanton Tessin und Italienisch-Bünde) gnännt.

Typischi Institutionä uf dä Ebeni vom Bezirk chönd je noch Kanton folgendi si:
 S Bezirksgricht (die erschti grichtlichi Instanz)
 Dä Statthalter und dä Bezirksrat (Uufsicht über d Gmeindä im Bezirk)
Dezue wird dä Bezirk au hüüfig verwändet, um örtlichi Abgränzige bi anderne Bereiche vorznäh, wobii dadebii d Uufteilig nach Bezirk nöd zwingänd isch, grad bi grössere Bezirk chan s au geh, dass ein Bezirk mehreri sönig Behörde hätt:
 Staatsaawaltschaft
 Notariat
 Grundbuechamt
 Schuelä
 Polizei
Dr Bezirk dient i dr Regle lediglich dr Verwaltig und Grichtsorganisation. I de Kantön Graubünde und Schwyz sind degäge d Bezirke us historische Gründe eigeni Rechtssubjekt mit Schtüürhoheit und oft eigener Landsgmeind. Im Kanton Appezell Innerrhode widerum sind d Bezirke di underschti Verwaltigseinheit. En Bezirk isch deet s Äquivalent zunere politische Gmeind.

Verzicht uf Bezirke i folgende Kantön 
Vo de 26 Kantön verzichted ganz uf d Bezirksebeni:
 Es sind daas sit längerem di acht Kantön Uri, Obwalde, Nidwalde, Appezell Ausserrhode, Glarus, Zug, Basel-Schtadt und Genf.
(je us eigene Gründe, seis us historische oder praktische, oder wil s Gebiet chliirüümig gnueg isch) 
 Dr Kanton Schaffhuuse verzichtet sit Mitti 1999 uf Bezirke.
 Dr Kanton Sanggalle kännt sit Aafang 2003 d Bezirksebeni nümme.
(d Funktion vo de Bezirke wird dur d Wahlchrais worgnoo, händ aber kai administrativi Ufgobe me)

 Folgendi Kantön händ d Bezirk reduziert:
 De Kanton Luzern kännt sid de neue Kantonsverfassig vom 2007 kai Bezirk me, hät aber uf de 1. Januar 2013 us de sächs ehemolige Ämter föif Wahlchreis gmacht.
 Im Kanton Waadt isch d Reduktion vo 19 uf no 10 Bezirke beschlosse und uf de 1. Januar 2008 umgsetzt worde.
 Im Kanton Bern sind die 26 Amtsbezirk uf de 1. Januar 2010 dur fümf Verwaltigsregione ersetzt worde, wo irersits i zä Verwaltigs-Chreis glideret sind.
 Im Kanton Thurgau sind die acht bisherige Bezirk am 1. Januar 2011 dur fümf neu umschribeni abglöst worde.
 Im Kanton Schwyz isch im 2006 d Abschaffig vo de Bezirke im Kantonsparlament diskutiert worde, vom Volk aber abgleent worde.

Lischte vo de Bezirke i dr Schwiiz nach Kantön 
(Reihefolg vo de Kantön nach Artikel 1 vo dr schwiizerische Bundesverfassig.)
 Kanton Züri 

Dr Kanton Züri isch i 12 Bezirk iitäilt, wo gliich wie de Hauptort ghäisset:

Lueg au: Gmeinde vom Kanton Züri und Zürcher Ortsnäme.
 Kanton Bärn 

Dr Kanton Bärn isch bis ane 2009 in 26 Amtsbezirk (frz.: district) ydeilt gsi:
 Amtsbezirk Aarberg mit Hauptort Aarberg
 Amtsbezirk Aarwange mit Hauptort Aarwange
 Amtsbezirk Bärn mit Hauptort Bärn
 Amtsbezirk Biel mit Hauptort Biel/Bienne
 Amtsbezirk Büre mit Hauptort Büre
 Amtsbezirk Buurdlef mit Hauptort Buurdlef
 District de Courtelary mit Hauptort Courtelary
 Amtsbezirk Erlach mit Hauptort Erlach
 Amtsbezirk Fraubrunnen mit Hauptort Fraubrunne
 Amtsbezirk Frutigen mit Hauptort Frutige
 Amtsbezirk Interlaken mit Hauptort Interlake
 Amtsbezirk Konolfingen mit Hauptort Schlosswil
 Amtsbezirk Laupen mit Hauptort Laupe
 District de Moutier mit Hauptort Moutier
 District de La Neuveville mit Hauptort La Neuveville
 Amtsbezirk Nidau mit Hauptort Nidau
 Amtsbezirk Niedersimmental mit Hauptort Wimmis
 Amtsbezirk Oberhasli mit Hauptort Meiringe
 Amtsbezirk Obersimmetal mit Hauptort Blankeburg
 Amtsbezirk Saane mit Hauptort Saane
 Amtsbezirk Schwarzenburg mit Hauptort Schwarzeburg
 Amtsbezirk Seftigen mit Hauptort Belp
 Amtsbezirk Signau mit Hauptort Langnau
 Amtsbezirk Thun mit Hauptort Thun
 Amtsbezirk Trachselwald mit Hauptort Trachselwald
 Amtsbezirk Wangen mit Hauptort Wange

Syt 2010 isch dr Kanton Bärn i die Verwautigsregione ydeilt:

 Verwautigsregion Bärner Jura
 Verwautigsregion Bärn Mittuland
 Verwautigsregion Ämmitau-Oberaargou
 Verwautigsregion Oberland
 Verwautigsregion Seeland

Lueg au: Gmeinde vom Kanton Bärn
 Kanton Lozärn 
Dr Kanton Luzern isch tradizionell in 5 Ämter uufteilt, wo sit de Kantonsverfassig vo 2007 nu no en statistische Zwäck händ.

Sit em Grichtsorganisazionsgsetz vo 2010 gits im Kanton 4 Grichtsbezirk, wo nu tailwys mit de Ämter überainstimmed.

Sit em 1. Januar 2013 isch de Kanton Luzern i 6 Wahlchreis uufdeilt. 
Dodrbii isch s Amt Lozärn i Stadt ond Land uufdeilt ond Wohlhuuse vom Amt Sorsi zom Amt Äntlibuech omdeilt worde.

Lueg au: Gmeinde vom Kanton Luzern
 Kanton Uri 
Dr Kanton Uri isch nöd in Bezirke underteilt.

Lueg au: Gemeinden des Kantons Uri
 Kanton Schwyz 
De Kanton Schwyz unterteilt sich in 6 Bezirk, 
wobi d Bezirk Einsidle, Chüsnacht und Gersau jewils nur us der gleichnamige Gemind bestönd:

D Abschaffig vo dr Bezirksebeni wird aktiv diskutiert und isch im November 2006 vors Volch bracht worde. Das Sachgschäft isch mit 59,56 % abgleht worde, d Bezirk bliibed also bis uf wiiters beschtaa. Zur Ziit schaffet e Kommission a dr Uusschaffig von ere neue Kantonsverfassig, mer isch gschpannt, was deet zue de Bezirk drin schtaa wird.

Lueg au: Gmeinde vom Kanton Schwyz
 Kanton Obwalde 
Dr Kanton Obwalde isch nöd in Bezirke underteilt.

Lueg au: Gmeinde vom Kanton Obwalde
 Kanton Nidwalde 
Dr Kanton Nidwalde isch nöd in Bezirke underteilt.

Lueg au: Gmeinde vom Kanton Nidwalde
 Kanton Glarus 
Dr Kanton Glarus isch nöd in Bezirke underteilt.

Lueg au: Gmeinde vom Kanton Glarus
 Kanton Zug 
Dr Kanton Zug isch nöd in Bezirke underteilt.

Lueg au: Gmeinde vom Kanton Zug
 Kanton Fryburg 

Dr Kanton Frybùrg gliideret sich in 7 Bezirk: 
 Saana (frz. Sarine) 
 Seisa (frz. Singine)
 Greyerz (frz. Gruyère)
 See (frz. Lac)
 Glâne
 Broye
 Vivisbach (frz. Veveyse)

Lueg au: Gmiine vom Kanton Frybùrg
 Kanton Solothurn 

Dr Kanton Solothurn gliederet sich i 10 Bezirk, wo in föif Amteie zämegfasst sind:
 Bucheggberg, Amtei Bucheggberg-Wasseramt
 Dorneck, Amtei Dorneck-Thierstein
 Gäu, Amtei Thal-Gäu
 Gösgen, Amtei Olte-Gösge
 Lebern, Amtei Solothurn-Lebere
 Olten, Amtei Olte-Gösge
 Solothurn, Amtei Solothurn-Lebere
 Thal, Amtei Thal-Gäu
 Thierstein, Amtei Dorneck-Thierstei
 Wasseramt, Amtei Bucheggberg-Wasseramt

Lueg au: Gmeinde vom Kanton Solothurn
 Kanton Basel-Schtadt 
Dr Kanton Basel-Schtadt isch nöd in Bezirk underteilt.

Lueg au: Gmeinde vom Kanton Basel-Schtadt
 Kanton Basel-Landschaft 

Dr Kanton Basel-Landschaft isch in 5 Bezirke uufteilt:
 Arlese mit Hauptort Arlise
 Laufe mit Hauptort Laufe
 Lieschtel mit Hauptort Lieschtel
 Sissech mit Hauptort Sissech
 Waldeburg mit Hauptort Waldeburg

Lueg au: Gmeinde vom Kanton Basel-Landschaft
 Kanton Schafuuse 

Dr Kanton Schafuuse isch in sechs Bezirke underteilt. Bis in Juli 1999 häts au e Verwaltig i däne Bezirk geeh, sithär isch es nu no e geografischi Zueteilig:
 Oberchleggi
 Reiat
 Schafuuse
 Schlaate
 Staa
 Underchleggi

Mer redt au vom obere Kantonsteil (Bezirk Schtei) und vom undere Kantonsteil (Gmeinde Rüedlinge und Buechberg) im Bezug uf dene ihri Laag am Rhy und ihrere geografische Trennig vom grösschte Teil vom Kanton Schaffhuuse (lueg d Charte).

Lueg au: Gmeinde vom Kanton Schafuuse
 Kanton Appezäll Usserrhode 

Dr Kanton Appezäll Usseroode isch nöd i Bezirk underteilt.
Mängisch isch vo de "Bezirk" 
 Hinderland, 
 Mittelland und 
 Vorderland d Reed.
Die sind aber 1995 offiziell abgschafft worde. De jewilig Begriff werd im Sinn vo Region aber hüt no öpe bruucht.

Lueg au: d Gmeinde vom Kanton Usserrhode
 Kanton Appezäll Innerrhode 
 
Im Kanton Appezäll Innerrhode sind d Bezirk di underschti Verwaltigseinheit. Si entspreched demit de politische Gmeinde vo anderne Kantön. Innerrhode isch i 6 Bezirk uuftailt:
 Appezäll
 Gonte
 Oberegg
 Rüte
 Schlatt-Hasle
 Schwende
Oberegg gilt als üssere Landesteil, di übrige Bezirk zäme als innere Landesteil.

Lueg au: Bezirke vom Kanton Appezäll Innerrhode
 Kanton Sanggalle 
miniatur|d Wahlchrais vom Kanton Sanggalle
Dr Kanton Sanggalle isch bis Endi 2002 i 14 Bezirk uufteilt gsii. Am 1. Januar 2003 sind die Bezirk dur 8 Wahlchraise abglöst worde.

Wahlchrais: (Iiwohner; Stand Endi 2011)
 Sanggalle mit 118'761 Iiwohner
 Rorschach mit 41'275 Iiwohner
 Rhintl mit 68'238 Iiwohner
 Wärdebärg mit 36'091 Iiwohner
 Sarganserland mit 38'421 Iiwohner
 See-Gaster mit 63'106 Iiwohner
 Toggeburg mit 45'070 Iiwohner
 Wil mit 72'194 Iiwohner

Lueg au: Gmeinde vom Kanton Sanggalle

Früeneri Bezirk:
 Alttoggeburg
 Gaster
 Gossau
 Nöütoggeburg
 Oberrhintl
 Obertoggeburg
 Rorschach
 Sanggalle
 Sargans
 See
 Unterrhintl
 Ondertoggeborg
 Wärdebärg
 Wil

Lueg au: Ehemaligi Bezirke vom Kanton mit de zueghörige Gmeinde
 Kanton Graubünde 

Dr Kanton Graubünde isch in elf Regione iitailt, wo im Wesentliche de natürliche Landschaftsrüüm entspräched (bis zum 31. Dezember 2017 wirds zuesätzlich no vier Chreis gee).

Regione ab 2016:
 Albula
 Bernina
 Engiadina Bassa/Val Müstair
 Imboden
 Landquart
 Maloja
 Moesa
 Plessur
 Prättigau/Davos
 Surselva
 Viamala

Bis Endi 2015 sinds im Kanton elf Bezirk gsii, wo widerum in 39 Chrais underteilt gsii sind. Am 1. Januar 2001 händ sich d Bezirk Glenner und Vorderrhii vereinigt, dr Chrais Safie vom Bezirk Hainzebärg zum Bezirk Surselva gwäschlet, die reschtliche beide Chrais vom Bezirk Hainzebärg sind em Bezirk Hinterrhii aaglideret worde und dr Bezirk Val Müstair isch zum Bezirk Inn choo. Wa dänn wie folgt usgsee hät:
 Albula mit de Chrais Alvaschein, Belfort, Bergün und Surses
 Bernina mit de Chrais Brusio und Poschiavo
 Hinterrhein mit de Chrais Avers, Domleschg, Rheinwald, Schams und Thusis 
 Imbode mit de Chrais Trins und Rhäzüns
 Inn mit de Chrais Ramosch, Sur Tasna, Suot Tasna und Val Müstair
 Landquart mit de Chrais Maienfeld und Füüf Dörfer
 Maloja mit de Chrais Bergell und Oberengadin
 Moesa mit de Chrais Calanca, Misox und Roveredo
 Plessur mit de Chrais Chur, Churwalden und Schanfigg
 Prättigau-Davos mit de Chrais Davos, Jenaz, Klosters, Küblis, Luzein, Schiers und Seewis
 Surselva mit de Chrais Cadi, Ilanz, Lumnezia/Lugnez, Ruis und Safie

Lueg au: Gmeinde vom Kanton Graubünde
 Kanton Aargau 

Dr Aargau isch in 11 Bezirke underteilt: 
 Aarau mit Hauptort Aarau
 Bade mit Hauptort Bade
 Brämgarte mit Hauptort Brämgarte
 Brugg mit Hauptort Brugg
 Kulm mit Hauptort Unterkulm
 Laufeburg mit Hauptort Laufeburg
 Länzbrg mit Hauptort Länzbrg
 Muri mit Hauptort Muri
 Ryfälde mit Hauptort Ryfälde
 Zofinge mit Hauptort Zofinge
 Zurzibiet mit Hauptort Zurzi

Lueg au: Gmeinde vom Kanton Aargau
 Kanton Thurgau 

Dr Kanton Thurgau isch bis Endi 2010 i acht Bezirk iiteilt gsi. Es hät uf de 1. Januar 2011 en Huufe Änderige ge, was d Zueghörigkeit vo de Gmeinde zu de Bezirk aagoot. Grob chame säge, as d Bezirk Diessehofe und Steckbore zum Bezirk Frauefäld, de Bezirk Bischofszäll zum Bezirk Wiifälde choo isch (mit e paar Uusnaame natürli). Sit 2011 gids im Thurgau füüf Bezirk, dr Name vom Bezirk isch au dr Name vom Hauptort:
 Frauefäld mit Hauptort Frauefäld
 Chrüzlinge mit Hauptort Chrüzlinge
 Wyfälde mit Hauptort Wyfälde
 Münchwile mit Hauptort Münchwile
 Arbon mit Hauptort Arbon

Lueg au: Gmeinde vom Kanton Thurgau
 Kanton Tessin 

Dr Kanton Tessin (Repubblica e Cantone Ticino) isch in 8 Bezirke (distretti) iiteilt, die widerum in 38 Chreise (circoli):
 Distretto di Mendrisio  mit de Kreis Mendrisio, Balerna, Caneggio, Stabio, Riva San Vitale
 Distretto di Lugano mit de Kreis Lugano, Ceresio, Carona, Magliasina, Agno, Sessa, Sonvico, Vezia, Breno, Pregassona, Capriasca, Taverne
 Distretto di Locarno mit de Kreis Locarno, Isole, Onsernone, Gambarogno, Melezza, Navegna, Verzasca
 Distretto di Vallemaggia mit de Kreis Rovana, Maggia und Lavizzara
 Distretto di Bellinzona mit de Kreis Bellinzona, Ticino und Giubiasco
 Distretto di Riviera mit em Kreis Riviera
 Distretto di Blenio mit de Kreis Malvaglia, Acquarossa und Olivone
 Distretto di Leventina mit de Kreis Giornico, Faido, Quinto und Airolo

Quelle: Decreto esecutivo concernente le Circoscrizioni dei Comuni, Circoli e Distretti del 25 giugno 1803

Lueg au: Gmeinde vom Kanton Tessin
 Kanton Waadt 

Dr Kanton Waadt isch sit em 1. Januar 2008 i 10 Bezirk () iiteilt. D Chreis, wos vorane gee hät, sind ufghobe worde. Wäge de Fusion vo de Gmeind Chanéaz mit anderne Gmeinde zur neue Gmeind Montanaire uf de 1. Jänner 2013 isch d Flächi vo de ehemolige Gmeind Chanéaz vom Bezirk Jura-Nord vaudois zum Bezirk Gros-de-Vaud gwächslet.

Dr Kanton Waadt isch vo 1803 bis 2007 in 19 Bezirk iiteilt gsii, wo sälber wider i Chreis underteilt gsi sind:
 District d'Aigle mit de Chreis Bex, Ollon, Les Ormonts, Aigle und Villeneuve, Hauptort isch Aigle gsii
 District d'Aubonne mit de Chreis Ballens, Aubonne und Gimel, Hauptort isch Aubonne gsii
 District d'Avenches mit de Chreis Avenches und Cudrefin, Hauptort isch Avenches gsii
 District de Cossonay mit de Chreis La Sarraz, Cossonay, L’Isle und Sullens, Hauptort isch Cossonay gsii
 District d'Echallens mit de Chreis Vuarrens, Bottens und Echallens - Hauptort isch Echallens gsii
 District de Grandson mit de Chreis Grandson, Concise und Sainte-Croix - Hauptort isch Grandson gsii
 District de Lausanne mit de Chreis Lausanne, Pully und Romanel - Hauptort isch Lausanne gsii
 District de La Vallée mit de Chreis Le Chenit und Le Pont - Hauptort isch Le Sentier gsii
 District de Lavaux mit de Chreis Cully, Lutry und Saint-Saphorin - Hauptort isch Cully gsii
 District de Morges mit de Chreis Morges, Ecublens, Colombier und Villars-sous-Yens - Hauptort isch Morges gsii
 District de Moudon mit de Chreis Saint-Cierges, Moudon und Lucens - Hauptort isch Moudon gsii
 District de Nyon mit de Chreis Begnins, Gingins, Coppet und Nyon - Hauptort isch Nyon gsii
 District d'Orbe mit de Chreis Romainmôtier, Vallorbe, Orbe und Baulmes - Hauptort isch Orbe gsii
 District d'Oron mit de Chreis Oron und Mézières - Hauptort isch Oron gsii
 District de Payerne mit de Chreis Granges, Payerne und Grandcour - Hauptort isch Payerne gsii
 District du Pays-d'Enhaut mit de Chreis Château-d’Œx und Rougemont - Hauptort isch Château-d’Œx gsii
 District de Rolle mit de Chreis Gilly und Rolle - Hauptort isch Rolle gsii
 District de Vevey mit de Chreis Montreux, La Tour-de-Peilz, Vevey und Corsier - Hauptort isch Vevey gsii
 District d'Yverdon mit de Chreis Molondin, Belmont, Yverdon und Champvent - Hauptort isch Yverdon-les-Bains gsii
Quelle: Loi du 14 juin 1803 sur la division du canton en districts

Lueg au: Gmeinde vom Kanton Waadt
 Kanton Wallis 

Dr Kanton Wallis isch in 14 Bezirke iiteilt:

 Bezirk Goms ( Conches) mit Hauptort Münster
 Bezirk Östlich Raro (fr. Rarogne oriental) mit Hauptort Mörel
 Bezirk Brig mit Hauptort Brig-Glis
 Bezirk Visp (fr. Viège) mit Hauptort Visp
 Bezirk Westlich Raro (fr. Rarogne occidental) mit Hauptort Raro
 [[Bezirk Leuk]Bezirk Leigg]] (fr. Loèche) mit Hauptort Leigg
 Bezirk Siders (fr. District de Sierre) mit Hauptort Siders (Sierre)
 Bezirk Sitte (fr. District de Sion) mit Hauptort Sitte (Sion) 
 District de Conthey (dt. Gundis) mit Hauptort Conthey
 Bezirk Ering (fr. District d’Hérens) mit Hauptort Vex
 Bezirk Entremont (fr. District d’Entremont) mit Hauptort Sembrancher
 Bezirk Martinach (fr. District de Martigny) mit Hauptort Martinach (Martigny)
 Bezirk Saint-Maurice (fr. District de Saint-Maurice) mit Hauptort Saint-Maurice
 Bezirk Monthey (fr. District de Monthey) mit Hauptort Monthey

Lueg au: Gmeinde vom Kanton Wallis
 Kanton Neueburg 

Dr Kanton Neueburg isch bis ane 2017 in 6 Dischtrikt uufteilt gsi, wo zu vier geographische Regione ghörd händ:
 District de Neuchâtel, Région Le Littoral, Hauptstadt Neuenburg
 District de Boudry, Région Le Littoral, Hauptort Boudry
 District du Val-de-Ruz, Région Val-de-Ruz, Hauptort Cernier
 District du Val-de-Travers, Région Val-de-Travers, Hauptort Môtiers
 District de La Chaux-de-Fonds, Région Montagnes Neuchâteloises, Hauptstadt La Chaux-de-Fonds
 District du Locle, Région Montagnes Neuchâteloises, Hauptstadt Le Locle

Lueg au: Gmeinde vom Kanton Neueburg
 Kanton Gämf 
Dr Kanton Gämf isch nöd in Bezirke underteilt.

Lueg au: Gmeinde vom Kanton Gämf
 Kanton Jura 

Dr Kanton Jura isch in 3 Bezirke iiteilt:
 District de Delémont (dütsch: Bezirk Delsberg) -  Hauptort: Delsbärg 
 District de Porrentruy (dütsch: Bezirk Pruntrut) - Hauptort: Pruntrut
 District des Franches-Montagnes (dütsch: Bezirk Freiberge) - Hauptort: Saignelégier

Lueg au: Gmeinde vom Kanton Jura

Fuessnoote 

!
Rächt (Schwiz)
Verwaltig (Schwiz)